62020CO0691_INF
Ordonanța Curții (Camera a noua) din 22 octombrie 2021 – O și alții
(Cauza C‑691/20) (
1
)
„Trimitere preliminară – Dreptul Uniunii Europene – Principii – Articolul 18 TFUE – Egalitate de tratament – Discriminare pe motiv de cetățenie sau de naționalitate – Interzicere – Articolul 49 TFUE – Libertatea de stabilire – Răspundere în solidar a societăților care fac parte dintr‑un grup pentru creanțele rezultate dintr‑un contract de muncă încheiat de una dintre aceste societăți – Excludere de către reglementarea statului membru în cauză a societăților care au sediul în alt stat membru”
1.
Dreptul Uniunii Europene – Principii – Egalitate de tratament – Discriminare pe motiv de cetățenie sau naționalitate – Interzicere – Domeniu de aplicare – Cerințe
(art. 18 TFUE)
(a se vedea punctele 18 și 19)
2.
Libera circulație a persoanelor – Libertatea de stabilire – Dispoziții ale tratatului – Punerea în aplicare a articolului 18 TFUE prin articolul 49 TFUE – Reglementare națională care exclude răspunderea solidară a unei societăți care deține o poziție de control asupra unei alte societăți și stabilită în alt stat membru decât aceasta, pentru datorii rezultate dintr‑un contract de muncă încheiat de aceasta din urmă – Eligibilitate
(art. 18 și 49 TFUE)
(a se vedea punctele 20, 22-25 și dispozitivul)
Dispozitivul
Principiul nediscriminării, pus în aplicare de articolul 49 TFUE, trebuie interpretat în sensul că nu se opune unei reglementări naționale potrivit căreia o societate, stabilită în alt stat membru decât cel în care este stabilită societatea pe care o controlează, nu poate fi ținută responsabilă în solidar pentru datorii ale acestei din urmă societăți rezultate dintr‑un contract de muncă.
(
1
)	JO C 110, 29.3.2021.